Diari Oficial de la Generalitat Valenciana


Sumari del DOGV 8035, del 09-05-2017 (2017/3888)

RESOLUCIÓ de 4 de maig de 2017, de la Presidència de la Generalitat, per la qual es prorroguen 9 beques per a la realització de pràctiques professionals en matèria de publicitat en la Direcció General de Relacions Informatives i Promoció Institucional, durant l'exercici 2017/2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8035

Data del DOGV
:   09-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3888


Data del document
:   04-05-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 de maig de 2017, de la Presidència de la Generalitat, per la qual es prorroguen 9 beques per a la realització de pràctiques professionals en matèria de publicitat en la Direcció General de Relacions Informatives i Promoció Institucional, durant l'exercici 2017/2018. [2017/3888]  
Vista la Resolució de 16 de desembre de 2015, de la Presidència de la Generalitat, per la qual es van convocar 9 beques per a la realització de pràctiques professionals en matèria de publicitat en la Direcció General de Relacions Informatives i Promoció Institucional, durant l'exercici 2016/2017 (DOGV 7681, 18.12.2015).  
Vista la Resolució de 27 d'abril de 2016, de la Presidència de la Generalitat (DOGV 7772, 02.05.2016), per la qual es van concedir les 9 beques per a la realització de pràctiques professionals en matèria de publicitat en la Direcció General de Relacions Informatives i Promoció Institucional, durant l'exercici 2016/2017, amb un període de durada de dotze mesos, els quals finalitzaran el proper 4 de maig de 2017.  
  
Vista la base quarta, apartat 2, de la referida Resolució de 16 de desembre de 2015, que estableix que «el període de durada podrà prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent i el desenvolupament de l'activitat que s'estiga efectuant així ho requerisca o aconselle».  
Vist l'informe de l'Advocacia General de la Generalitat, de data 6 de febrer de 2017, en el qual s'indica que al moment de la pròrroga s'han de comprovar els aspectes establerts a la base tercera apartat 1.c, segons el que es disposa en la base quarta apartat 2 de la Resolució de 16 de desembre de 2015, pel que fa al límit de 36 mesos com a beneficiaris de beques de pràctiques professionals en la Generalitat.  
  
Considerant que, Alejandro Muñoz Ballester, ha completat el període màxim com a becari de 36 mesos establert a la base tercera, apartat 1.c de la convocatòria, finalitzarà la seua beca el 4 de maig de 2017. Per això, s'ha procedit a realitzar les crides per a la seua substitució, seguint l'ordre establert en la borsa de reserva constituïda a l'apartat segon de la Resolució de 27 d'abril de 2016, de la Presidència de la Generalitat. D'acord amb aquestes crides, Ainhoa Alberola Lorente ha acceptat la seua incorporació com a becària de pràctiques professionals en matèria de publicitat  
Considerant que existix consignació pressupostària amb càrrec a l'aplicació 29.54.84.619.83.8, codi de la línia S2400000, del Pressupost de la Generalitat per a l'any 2017, així com que, les tasques exercides pels becaris en l'actualitat fan aconsellable la pròrroga de les beques concedides en matèria de publicitat.  
Per tot l'anteriorment exposat, resolc:  
  
Primer  
Prorrogar 8 de les beques per a la realització de pràctiques professionals en matèria de publicitat en la Direcció general de Relacions Informatives i Promoció Institucional als següents becaris, que les disfruten en l'actualitat:  
  
Cognoms y nom  
Herraiz Martínez, Miriam  
Torres Pallares, Iván  
Llopis Guijarro, Sandra  
Olmos Gómez, Susana  
De Antonio Chicote, María  
Blanco Valor, Marcos  
March Domingo, Celia  
Quesada Caballero, Rocío  
  
Segon  
No prorrogar una de les beques en matèria de publicitat, per haver completat el període màxim de 36 mesos, a Alejandro Muñoz Ballester, i nomenar com a becària, en la seua substitució, Ainhoa Alberola Lorente.  
Tercer  
El període de pròrroga serà d'un any i s'iniciarà amb efectes del dia 5 de maig de 2017 i finalitzarà el 4 de maig de 2018.  
  
Quart  
Autoritzar i disposar el crèdit, amb càrrec a l'aplicació pressupostària 90.25.83.156.22.6, línia S2400000.  
Any 2017: 73.235,87 euros.  
Any 2018: 38.912,67 euros.  
  
Cinqué  
La publicació d'aquesta resolució en el Diari Oficial de la Generalitat Valenciana, produirà els efectes de notificació a les persones interessades.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé recurs contenciós administratiu davant del Jutjat Contenciós Administratiu de València, o davant del Jutjat Contenciós Administratiu en la circumscripció que tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 4 de maig de 2017.- El president de la Generalitat, p. d. (R 12.02.2016; DOGV 17.02.2016), la directora general de Relacions Informatives i Promoció Institucional: Marta Hortelano Rubio.